|  |
| --- |
| HerbasPLUNGĖS RAJONO SAVIVALDYBĖS ADMINISTRACIJOS DIREKTORIUS |
| **ĮSAKYMAS** |
| **DĖL VALSTYBĖS IR SAVIVALDYBĖS MATERIALIOJO IR NEMATERIALIOJO TURTO PRIPAŽINIMO NEREIKALINGU ARBA NETINKAMU (NEGALIMU) NAUDOTI KOMISIJOS SUDARYMO** |
| 2023 m. spalio 6 d. Nr. DE-610 |
| Plungė |

Vadovaudamasis Lietuvos Respublikos vietos savivaldos įstatymo 33 straipsnio 3 dalies 3 punktu ir 34 straipsnio 6 dalies 2 punktu, Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo

ir likvidavimo tvarkos aprašo patvirtinimo“, Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašu, patvirtintu Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“:

1. S u d a r a u Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisiją (toliau – Komisija):

Jovita Šumskienė – Administracijos direktoriaus pavaduotoja (Komisijos pirmininkė);

Inga Daublienė – Turto skyriaus vyriausioji specialistė;

Andrius Stonkus – Vietos ūkio skyriaus vyresnysis specialistas;

Dalytė Vaišnorienė – Buhalterinės apskaitos skyriaus buhalterė;

Neringa Žilienė –Turto skyriaus vyriausioji specialistė;

Stasys Žilinskas – Juridinio ir personalo administravimo skyriaus vyriausiasis specialistas.

2. N u s t a t a u, kad Komisijos pirmininko atostogų ar nedarbingumo laikotarpiu laikinai Komisijos pirmininko pareigas eina Turto skyriaus vyr. specialistė, Komisijos narė, Neringa Žilienė. Nesant Komisijos pirmininkui ir jį pavaduojančiam asmeniui, Komisijos pirmininko funkcijas atlieka kitas, Komisijos pirmininko įgaliotas Komisijos narys.

3. Į p a r e i g o j u įsakymo 1 punkte sudarytą Komisiją teikti siūlymus dėl Savivaldybės trumpalaikio, ilgalaikio ir nekilnojamojo turto pripažinimo nereikalingu arba netinkamu (negalimu) naudoti, išskyrus faktiškai esančio trumpalaikio turto seniūnijose. Komisija, dėl faktiškai esančio seniūnijose trumpalaikio turto pripažinimo nereikalingu arba netinkamu (negalimu) naudoti, sudaroma Administracijos direktoriaus įsakymu iš tos seniūnijos darbuotojų, kurioje faktiškai yra turtas.

4. P r i p a ž į s t u netekusiu galios Plungės rajono savivaldybės administracijos direktoriaus 2023 m. balandžio 26 d. įsakymą Nr. DE-317 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ su kartu jį keitusiu 2023 m. birželio 9 d. įsakymu Nr. DE-393.

Administracijos direktorius Dalius Pečiulis